Анібал Каваку Сілва

Анібал Антоніу Каваку Сілва (; , мястэчка Балікеймэ, Алгарві, Партугалія) — партугальскі палітычны дзеяч, прэзідэнт Партугальскай Рэспублікі з 9 сакавіка 2006 па 9 сакавіка 2016, прэм’ер-міністр Партугаліі з 6 лістапада 1985 па 28 кастрычніка 1995 года. Яго знаходжанне на пасадзе кіраўніка ўрада было самым працяглым сярод усіх дэмакратычна абраных прэм’ер-міністраў Партугаліі.

 Навуковец-эканаміст 
Доктар эканамічных навук, прафесар. Вучоную ступень атрымаў у 1974 ва Універсітэце Ёрка, Вялікабрытанія. У 1965—1967 выкладаў палітэканомію ў Інстытуце эканамічных і фінансавых даследаванняў у Лісабоне. У 1967—1977 — навуковы супрацоўнік эканамічнага даследчага цэнтра пры фондзе Галуста Гульбекяна ў Лісабоне. У 1975—1977 выкладаў у Каталіцкім і Лісабонскім (новым) універсітэтах. У 1977—1979 — начальнік аддзела даследаванняў і статыстыкі Банка Партугаліі. Займаўся пытаннямі эканамічнай і бюджэтнай палітыкі Партугаліі, праблемамі эканамічнай стабілізацыі рынку і макраэканамічнага развіцця.

 Спасылкі 

Катэгорыя:Прэзідэнты Партугаліі
Катэгорыя:Прэм’ер-міністры Партугаліі
Катэгорыя:Члены Сацыял-дэмакратычнай партыі (Партугалія)
Катэгорыя:Палітыкі XXI стагоддзя
Катэгорыя:Кіраўнікі Еўропы XXI стагоддзя
Катэгорыя:Міністры фінансаў Партугаліі
Катэгорыя:Постаці партугальскай эканомікі